armvectores/hy_wikipedia_2023 huggingface dataset:
Լանուեժուլ

Լանուեժուլ (ֆր.՝ Lanuéjouls), համայնք Ֆրանսիայի Օկսիտանիա մարզի Ավերոն գավառում։
Բնակչությունը 2008 թվականի դրությամբ կազմում է 726 մարդ, բնակչության խտությունը` 60.00 մարդ/կմ²։ Բնակավայրը զբաղեցնում է 12 կմ² տարածք։


== Աշխարհագրություն ==
Գտնվում է Փարիզ քաղաքից 500 կմ հարավ, Թուլուզ քաղաքից` 110 կմ հյուսիս-արևելք, Ռոդեզ քաղաքից` 34 կմ արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 408 աշխատունակ (15-64 տարեկան)  բնակիչ, որոնցից ակտիվ էին 316-ը, իսկ ոչ ակտիվները` 92։ Ակտիվության ցուցանիշը կազմում է 77,5 %։ 316 աշխատունակ մարդկանցից աշխատել է 289 անձ (147 տղամարդ և 142 կին)։ Գործազուրկ են եղել 27 անձ (7 տղամարդ և 20 կին)։ 92 անաշխատունակներից 22-ը եղել են աշակերտներ կամ ուսանողներ, 52-ը` թոշակառուներ, իսկ 18-ը չեն աշխատել տարբեր պատճառներով։


== Տես նաև ==
Ավերոն գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Աշուտ (Կամախի գավառ)

Անվան այլ կիրառումների համար տե՛ս՝ Աշուտ (այլ կիրառումներ)Աշուտ, գյուղ Արևմտյան Հայաստանում, Էրզրումի վիլայեթի Կամախի գավառակում։ Գտնվում էր Կամախ քաղաքից 50 կմ հյուսիս-արևմուտք։


== Աշխարհագրություն ==
Տարածքը լեռնային էր և անտառապատ։


== Բնակչություն ==
Մինչև 1915 թվականի Մեծ եղեռնն ուներ 40 տուն հայ բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Տերեփուկ հայաստանյան

Տերեփուկ հայաստանյան (լատ.՝ Rhaponticoides hajastana), բարդածաղկավորների ընտանիքին պատկանող ծածկասերմ բույս։ Գրանցված է Հայաստանի Կարմիր գրքում։


== Նկարագրություն ==
Ուղիղ կանգնաց ցողուններով բազմամյա խոտաբույս է։ Զամբյուղներն ունեն 25-32 մմ երկարություն, 20-40 մմ լայնություն, լայն ձվաձև են և խոշոր։ Ծածկոցի թերթերը լայն թաղանթային հավելուկով են, 2-4 մմ երկարությամբ։ Եզրային ծաղիկները դեղին են, ունեն 46–50 մմ երկարություն։ Սերմնիկները երկարավուն սպիտակավուն կամ գորշավուն–մոխրագույն են և ունեն 9-11 սմ երկարություն։


== Տարածվածություն ==
Հայտնի է Շիրակի ֆլորիստիկական շրջանում (Ջաջուռ, Անի, Բագրավան, Սարակապ)։


== Էկոլոգիա ==
Աճում է միջին և վերին լեռնային գոտիներում՝ ծովի մակարդակից 1400-2000 մ բարձրությունների վրա, չոր քարքարոտ լանջերին, տափաստանում։ Ծաղկում է հունիս-հուլիս ամիսներին, պտղաբերում՝ հուլիս-օգոստոսին։


== Պահպանություն ==
Վտանգված տեսակ է։ Հայաստանի էնդեմիկ է։ Տարածման և բնակության շրջանների մակերեսը 500 կմ²–ից պակաս է։ Հայաստանի Կարմիր գրքի առաջին հրատարակության մեջ ընդգրկված էր որպես ոչնչացման սպառնալիքի ենթակա տեսակ։ Ընդգրկված չէ CITES–ի և Բեռնի կոնվենցիաների հավելվածներում։
Պահպանություն չի իրականացվում։


== Ծանոթագրություններ ==
(1167) Դուբիագո

(1167) Դուբիագո (անգլ.՝ Dubiago), աստերոիդ աստերոիդների գոտու արտաքին մասում։ Հայտնաբերվել է 1930 թվականի օգոստոսի 3-ին Եվգենի Սկվորցովի կողմից Սիմեիզում։
Միջին հեռավորությունը Արեգակից կազմում է 3,408302 ա. մ., առավելագույնը մոտենում է 3,1481 ա. մ. հեռավորության վրա և հեռանում 3,6685 ա. մ.։ Արեգակի շուրջ մեկ ամբողջական պտույտ է կատարում 2298,29 երկրային օրվա ընթացքում, իր ուղեծրով շարժվելով միջինում 0,156638 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,72° անկյուն։
Դուբիագո աստերոիդը պատկանում է Կիբելեի աստերոիդների ընտանիքին։ Այս ընտանիքի աստերոիդները շարժվում են Արեգակի շուրջ 3,27-3,7 ա. մ. մեծ կիսաառանցքներով, էքսցենտրիսիտետը` փոքր է քան 0,3 և ուղեծրի թեքումը` փոքր քան 25°։
Ըստ Տոլենի սպեկտրալ դասակարգման պատկանում է D դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1167) Դուբիագո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կալմաշ (այլ կիրառումներ)

Կալմաշ, կարող է վերաբերել՝

Կալմաշ - գյուղ Ռուսաստանի Բաշկորտոստան հանրապետության Դուվանսկի շրջանի կազմում։
Կալմաշ - գյուղ Ռուսաստանի Բաշկորտոստան հանրապետության Կալտասինսկի շրջանի կազմում։
Կոտի (գյուղ, Դեմիդովսկի շրջան)

Անվան այլ կիրառումների համար տե՛ս՝ ԿոտիԿոտի (ռուս.՝ Коты), գյուղ Ռուսաստանի Սմոլենսկի մարզի Դեմիդովսկի շրջանի կազմում։
Բնակչությունը 2007 թվականին գրանցված տվյալներով կազմում էր 5 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(7008) Պավլով

(7008) Պավլով (անգլ.՝ Pavlov), աստերոիդ աստերոիդների հիմնական գոտում։ Հայտնաբերվել է 1985 թվականի օգոստոսի 23-ին Նիկոլայ Չեռնիխի կողմից Նաուչնիում։
Միջին հեռավորությունը Արեգակից կազմում է 2,677746 ա. մ., առավելագույնը մոտենում է 2,0342 ա. մ. հեռավորության վրա և հեռանում 3,3213 ա. մ.։ Արեգակի շուրջ մեկ ամբողջական պտույտ է կատարում 1600,49 երկրային օրվա ընթացքում, իր ուղեծրով շարժվելով միջինում 0,224931 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,91° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7008) Պավլով աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Միխեիլ Չուբինիձե

Միխեիլ Չուբինիձե (վրաց.՝ მიხეილ ჩუბინიძე, 28 փետրվարի, 1910, Թբիլիսի - 2006, Թբիլիսի), կինոյի և թատրոնի վացի դերասան, թատերական ռեժիսոր։ ԽՍՀՄ ժողովրդական արտիստ (1982)։


== Կենսագրություն ==
Միխեիլ Չուբինիձեն ծնվել է 1910 թվականի փետրվարի 28-ին (այլ տվյալներով՝ փետրվարի 2-ին) Թիֆլիսում (ներկայում՝ Թբիլիսի)։
1930—1936 թվականներին աշխատել է Ճիաթուրայի Ա. Ծերեթելու անվան վրացական թատրոնում, իսկ հետագայում՝ Գորիի Գ. Էրիսթավիի անվան դրամատիկական թատրոնում և Փոթիի Վ. Գունիայի անվան դրամատիկական թատրոնում։
1945 թվականից խաղացել է Աբխազիայի Ս. Չանբայի անվան դրամատիկական թատրոնում (Սուխում)։
Թատրոնում բեմադրել է ներկայացումներ, նկարահանվել է ֆիլմերում։
Միխեիլ Չուբինիձեն մահացել է 2006 թվականին Թբիլիսիում։ Թաղված է Սաբուրթալոյի գերեզմանատանը։


== Կոչումներ ==
Աբխազիայի ԻԽՍՀ ժողովրդական արտիստ
Վրացական ԽՍՀ ժողովրդական արտիստ (1958)
ԽՍՀՄ ժողովրդական արտիստ (1982)


== Արվեստ ==


=== Դերերը թատրոնում ===
«Օթելլո», Շեքսպիր — Օթելլո
«Անօժիտը», Ալեքսանդր Օստրովսկի — Կնուրով
«Վերջին զոհը», Ալեքսանդր Օստրովսկի — Պրիբիտկով
«Ֆլանդրիա», Վիկտորեն Սարդու — կոմս դե Ռիզոոր
«Հյուրանոցի տիրուհին», Կառլո Գոլդոնի
«Արքա Իրակլի», Լևան Գոտուա — արքա Իրակլի
«Ռևիզոր», Նիկոլայ Գոգոլ — Գորոդնիչի
«Խևիսբերի Գոչա», Ալեքսանդր Կազբեգի — Խևիսբերի Գոչա
«Քաղքենիներ», Մաքսիմ Գորկի — Տետերև
«Ապրակունե Չիմչիմելի», Իենա Վակելի — Ապրակունե Չիմչիմելի
«Բաղնիք», Վլադիմիր Մայակովսկի — Պոբեդոնոսիկով
«Աղվեսն ու խաղողը», Գիլյերմե Ֆիգեյրեդու — Եզոպոս
«Էդիպ արքա», Սոֆոկլես — Էդիպ արքա


=== Ֆիլմագրություն ===
1954 — Ոսկե խնձորներ — Թեմրիզ
1962 — Սև ճայ — էպիզոդ
1964 — Լեռների օրենքը — իշխան Էրիսթավի
1965 — Անցյալի էջեր (կինոալմանախ) (նովել «Միխա») — Պետրե
1972 — Ծեր զուռնաչիները
1980 — Օգարյովա, 6 — Մախայիլ Դմիտրիևիչ


== Ծանոթագրություններ ==


== Արտաքին հղումներ ==
Միխեիլ Չուբինիձեն Internet Movie Database կայքում
Միխեիլ Չուբինիձեն kino-teatr.ru կայքում
Օլեջո

Օլեջո (իտալերեն՝ Oleggio), քաղաք Իտալիայի Պիեմոնտ մարզի Նովարա գավառում։
Բնակչությունը 13222 մարդ է (2010 թվականի տվյալներով)։ Բնակչության խտությունը 350 մարդ/կմ² է։ 38 կմ² է։ Փոստային ինդեքսը՝ 28047։ Հեռախոսային կոդը՝ 0321։
Բնակավայրի հովանավորն է համարվում Պողոս և Պետրոս առաքյալները։


== Ժողովրդագրություն ==
Բնակչության աճը


== Կոմունայի վարչակազմ ==
Հեռախոսահամար։ 0321 969811
Էլեկտրոնային հասցե։ segreteria@comune.oleggio.no.it
Գլխավոր կայք։ http://www.comune.oleggio.no.it/


== Արտաքին հղումներ ==
Բնակավայրի պաշտոնական կայք (իտալ.)
Ազգային վիճակագրության ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Ջերմաջուր (Շահումյանի շրջան)

Անվան այլ կիրառումների համար տե՛ս՝ Ջերմաջուր (այլ կիրառումներ)
Ջերմաջուրը, առողջարանային նախկին ավան Արցախի Հանրապետության Շահումյանի շրջանում, որը ներկայում գտնվում է Ադրբեջանի Հանրապետության զինված ուժերի վերահսկողության ներքո։ Ըստ Արցախի Հանրապետության վարչատարածքային բաժանման՝ այն հանդիսանում է Շահումյանի շրջանի բնակավայր, իսկ ըստ Ադրբեջանի վարչաատարածքային բաժանման՝ համարվում է Քելբաջարի շրջանի բնակավայր։ 


== Անուն ==
Բնակավայրի հայկական անունը Ջերմաջուր է։ Ջերմաջուր բառը նշանակում է ստորգետնյա ջրատար հորիզոնի կամ աղբյուրի ջուր, որն ունի բարձր ջերմաստիճան կամ այլ կերպ ասած ընդերքից բխող տաք հանքային ջուր։ Ադրբեջանցիները բնակավայրն անվանում են Իստիսու։


== ֆիզիկաաշխարհագրական բնութագիր ==
Ջերմաջուրը գտնվում է 2200-2400 մ բարձրության վրա, Թարթառ գետի ափին, Քարավաճառ քաղաքից դեպի հարավ։ 
Ջերմաջուրը հարուստ է բնական տաք աղբյուրներով։ Այնտեղի հանքային ջուրն ունի բուժական հատկություններ և բաղադրությամբ նման է Կարլովի Վարի (Չեխիա) և Ջերմուկի հանքային ջրերին։ Այն օգտագործվում է բուժական լոգանքների համար։
Նախկինում Ջերմաջուրում գործել են բազմաթիվ առողջարաններ։


== Պատմություն ==


=== 44-օրյա պատերազմ ===

2020 թվականի հայ-ադրբեջանական պատերազմի ընթացքում Ադրբեջանի Հանրապետության նախագահ Իլհամ Ալիևի, Հայաստանի վարչապետ Նիկոլ Փաշինյանի և Ռուսաստանի Դաշնության նախագահ Վլադիմիր Պուտինի համատեղ ստորագրված համաձայնագրով Արցախի Հանրապետության Շահումյանի շրջանի քարվաճառյան հատվածը հայաթափվել և 2020 թվականի նոյեմբերի 25-ին հանձնվել է Ադրբեջանի զինված ուժերի վերահսկողությանը։ 


== Տես նաև ==
Քարվաճառի ազատագրում
Քարվաճառի հանձնում
Ջերմուկի աղբյուրներ


== Ծանոթագրություններ ==
Թութ (այլ կիրառումներ)

Թութ, կարող է վերաբերել՝

Թութ - գյուղ Արևմտյան Հայաստանում, Կիլիկիայի Ուրֆայի նահանգում
Թութ - գյուղ Արևմտյան Հայաստանում, Խարբերդի վիլայեթի Բեհսենի գավառակում
Վիրժինի Անսելո

Մարգերիտ-Լուիզ Վիրժինի Անսելո, (ֆր.՝ Marguerite-Louise Virginie Ancelot, մարտի 15, 1792(1792-03-15)[…], Դիժոն - մարտի 20, 1875(1875-03-20), Փարիզի 7-րդ շրջան, Ֆրանսիա), ֆրանսիացի նկարչուհի, գրող, դրամատուրգ, հուշագիր։
Դրամատուրգ Ժան Ֆրանսուա Անսելոյի կինը, գրական  սրահի տիրուհի։


== Կենսագրություն ==
Նկարչություն  սովորելու նպատակով 12 տարեկանից հաստատվել է Փարիզում։  1816-1817 թվականներին ծանոթացել է  գրող Ժակ-Ֆրանսուա Անչելոտի հետ։ Նրանք ամուսնացել են 1918 թվականին։
Իր  նկարների առաջին ցուցադրությունը տեղի է ունեցել գրական սրահում՝ 1927 թվականին։ Գրել է 13 ներկայացում, որոնցից մի քանիսը բեմադրվել են փարիզյան թատրոններում։ Բազմաթիվ վեպերի ու պատմվածքների հեղինակ է։
Մինչև ամուսնու մահը՝ 1854 թվականը, մոտ 30 տարի ամուսինների տնօրինության տակ էր գտնվում րյու Դե Լիլլ փողոցի վրա գտնվող «Դե Լարոշեֆուոկո» հյուրանոցի գրական սրահը, որտեղ հաճախակի հանդիպում էին Ֆրանսիայի հայտնի մարդիկ՝  ռեստավրացիայի ժամանակաշրջանից մինչև Երկրորդ կայսրության ժամանակաշրջան՝ Ալֆոնս Դոդե, Վիկտոր Հյուգո,  Սոֆի Գե և իր  դուստր Դելֆինա դե Ժերարդմեն, Միլանի Վալդոր, Էլիզա Ռաշել, Ստենդալ, Ալֆրեդ դը Մյուսե, Ֆրանսուա Գիզո, Ալֆոնս դը Լամարթին և այլն։
Ամուսնու մահից հետո Վիրջինի հեռացել է աշխարհիկ կյանքից և զբաղվել թոռների դաստիարակությամբ, գրել հուշեր։


== Աշխատություններ ==


=== Պիեսներ ===
Le château de ma nièce. Un acte. 1837
Clémence ou la fille de l’avocat. 1839
Isabelle ou deux jours d’experience. Un acte. 1838
Madame Roland. 1843
Marguerite. 1840


=== Վեպեր ===
Émerance. 1841
Une famille parisienne au XIXe siècle. 1857
La fille d’une joueuse. 1858
Méderine. 1843
Renée de Varville. 1853


== Ծանոթագրություններ ==


== Գրականություն ==
Ансло, Маргерита // Энциклопедический словарь, составленный русскими учеными и литераторами. Том IV / Лавров, Пётр Лаврович. — СПб.: Тип. И. И. Глазунова и Комп., 1862. — С. 506.
H. Buffenoir: Hommes et demeures célèbres. De Chateaubriand à Ernest Renan. Paris 1914
H. Martineau: Stendhal et le salon de Mme Ancelot. Paris 1932.


== Արտաքին հղումներ ==
«Ансло Жак-Арсен-Поликарп-Франсуа»։ Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)։ Սանկտ Պետերբուրգ։ 1890–1907
Դուգենդորֆ

Դուգենդորֆ (գերմ.՝ Duggendorf), կոմունա Գերմանիայում՝ Բավարիա երկրամասում։
Ենթարկվում է Վերին Պֆալցի վարչական կենտրոնին։ Մտնում է Ռեգենսբուրգ շրջանի կազմի մեջ։ Բնակչությունը կազմում է 1608մարդ (դեկտեմբերի 31, 2010 թվական)։ Զբաղեցնում է 22,03 կմ² մակերես տարածք։ Պաշտոնական կոդ՝ 09 3 75 131։


== Ծանոթագրություններ ==


== Արտաքին հղումներ ==
Պաշտոնական կայք
Չերվոնի Ռանոկ (գյուղ, Կրոլևեցի շրջան)

Չերվոնի Ռանոկ (ուկրաիներեն՝ Червоний Ранок), գյուղ Ուկրաինայի Սումիի մարզի Կրոլևեցի շրջանում։ Բնակավայրը նախկինում նաև անվանվել է Բոժոկ։
2001 թվականի տվյալներով Չերվոնի Ռանոկ գյուղում բնակվում էր 756 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Չաստոօզերյեի շրջան (Կուրգանի մարզ)

Չաստոօզերյեի շրջան (ռուս.՝ Частоозерский район), մունիցիպալ շրջան Ռուսաստանի Դաշնության Կուրգանի մարզում։
Ստեղծվել է 1924 թվականին։ Վարչական կենտրոնը՝ Չաստոզերյե։


== Աշխարհագրություն ==
Շրջանի տարածքի մակերեսը կազմում է 1926 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 6463 մարդ։ Բնակչության խտությունը կազմում էր 3,36 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Կամեննի Բրոդ (Ռոդիոնովո-Նեսվետայսկի շրջան)

Կամեննի Բրոդ (ռուս.՝ Каменный Брод), գյուղ Ռուսաստանի Ռոստովի մարզի Ռոդիոնովո-Նեսվետայսկի շրջանում։ Մտնում է Կուտեյնիկովսկի գյուղական համայնքի կազմի մեջ։
Պուտկիյոկի (Ռախոլանյոկի վտակ)

Պուտկիյոկի (ռուս.՝ Путкийоки), գետ Ռուսաստանում, հոսում է Կարելական ինքնավար հանրապետությունում։ Գետաբերանը տեղակայված է Ռախոլանյոկ գետի ձախ ափին՝ 9 կմ հեռավորության վրա։ Գետի երկարությունը 16 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Բալթիկ ծովի ավազանային շրջանին, գետի ջրատնտեսային տեղամասը՝ Վոդնիե ավազանի ջրային օբյեկտ, գետի ենթաավազանը Նևա և Լադոժսկի գետի ավազան է։ Գետի գետային ավազանը` Նևա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 01040300212102000010658
Հիդրոլոգիական ուսումնասիրությունների կոդը - 102001065
Ավազանի կոդը - 01.04.03.002
Հիդրոլոգիական ուսումնասիրությունների հատորի համարը - 02
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Մուան

Մուան (ֆր.՝ Mouen), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2008 թվականի դրությամբ կազմում է 1324 մարդ, բնակչության խտությունը` 318.27 մարդ/կմ²։ Բնակավայրը զբաղեցնում է 4.16 կմ² տարածք։


== Աշխարհագրություն ==
Գտնվում է Փարիզ քաղաքից 210 կմ արևմուտք, Կան քաղաքից` 10 կմ հարավ-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 917 աշխատունակ (15-64 տարեկան)  բնակիչ, որոնցից ակտիվ էին 709-ը, իսկ ոչ ակտիվները` 208։ Ակտիվության ցուցանիշը կազմում է 77,3 %։ 709 աշխատունակ մարդկանցից աշխատել է 662 անձ (338 տղամարդ և 324 կին)։ Գործազուրկ են եղել 47 անձ (21 տղամարդ և 26 կին)։ 208 անաշխատունակներից 77-ը եղել են աշակերտներ կամ ուսանողներ, 98-ը` թոշակառուներ, իսկ 33-ը չեն աշխատել տարբեր պատճառներով։


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Արմեն Մարգարյան (ձեռնարկատեր)

Անվան այլ կիրառումների համար տե՛ս՝ Արմեն Մարգարյան (այլ կիրառումներ)Արմեն Մարգարյան (սեպտեմբերի 8, 1978(1978-09-08), Երևան, Հայկական ԽՍՀ, ԽՍՀՄ), ամերիկահայ ձեռնարկատեր, ստրատեգ, Inc.5000 ամսագրի կողմից 2009 թվականին ԱՄՆ-ում ամենաարագ աճող մասնավոր ընկերություններից մեկը ճանաչված NexusLab Inc.-ի համահիմնադիր/գործադիր տնօրեն։


== Կենսագրություն ==
Արմեն Մարգարյանը ծնվել է 1978 թվականին Երևանում։ Մարգարյանների ընտանիքը տեղափոխվել է ԱՄՆ, երբ Արմենը դեռ պատանի էր։ 2001 թվականին ավարտել է Հարավային Կալիֆոռնիայի համալսարանը և ստացել Մոլեկուլային կենսաբանության բակալավրի աստիճան։
1998 թվականին Մարգարյանը դարձել է Ռոնալդ Էրվին ՄաքՆեյրի հետ-բակալավրիատի ձեռքբերումների ծրագրի գիտաշխատող և ԱՄՆ-ի Դեղագործության դպրոցում լայնածավալ հետազոտություններ է կատարել նյարդաբանության բնագավառում։ Նրա հետազոտությունը ներկայացվել է ՄաքՆեյր 5-րդ միջազգային համաժողովում։
2000-2002 թվականներին Մարգարյանը հետազոտություն է կատարել Լոս Անջելեսի կալիֆոռնյան համալսարանի սրտաբանության և սրտանոթային վիրաբուժության բաժանմունքում։ Համահեղինակ է «Cause of Atrioventricular Block in Patients After Heart Transplantation» հետազոտական հոդվածի։
Մարգարյանը կրթությունը շարունակել է Հարավային Կալիֆոռնիայի համալսարանի Մարշալ բիզնեսի դպրոցում և 2006 թվականին ստացել Բիզնեսի կառավարման մագիստրոսի աստիճան։ Ուսումնառության տարիներին եղել է Հայ շրջանավարտների ասոցիացիայի նախագահը և ղեկավարել դրամահավաքի բազմաթիվ ծրագրեր` վերակառուցելու դպրոցներ և հիվանդանոցներ ամբողջ աշխարհում։
Մարգարյանը հաճախ դասախոսություններ է կարդում Հարավային Կալիֆոռնիայի համալսարանում, Հայաստանի ամերիկյան համալսարանում և Թումո ստեղծարար տեխնոլոգիաների կենտրոնում։


== Գործունեություն ==
2002 թվականի մայիսին Մարգարյանը եղբոր` Հովհաննես Մարգարյանի հետ առանձին տրանսպորտային միջոցների և կորպորատիվ շարժակազմի կառավարման համար հիմնադրել են AutoIntel ավտոմոբիլային ձեռնարկությունը։
2006 թվականից Մարգարյանը NexusLab ապրանքանիշի ներքո Միացյալ Նահանգներում և Արևելյան Եվրոպայում սկսել և ղեկավարում է բազմաթիվ ձեռնարկություններ, այդ թվում՝ Eventish.com, LawyerOnIt, ArmeniaOne և LeaseSmart Calculator: Ընկերությունը մշակել է տեխնոլոգիա, որն օգնում է կազմակերպություններին և անհատներին օգտվել տարբեր համապարփակ լուծումներից։
Մարգարյանը Consumer Law Magazine, Startup Law Magazine և Wise Car Shopper magazine ամսագրերի հրատարակիչն է։
Ներկայումս Մարգարյանը ղեկավարում է «Մարգարյան» իրավաբանական ընկերությունը։


=== Հանրային գործունեություն, բարեգործություն ===
Մարգարյանն ակտիվ գործունեություն է ծավալում համայնքային և միջազգային ոչ առևտրային կազմակերպություններում։ Նա եղել է Հայ-ամերիկյան առևտրի պալատի, Միջազգային ոսկրածուծի դոնորների ռեեստրի խորհրդի անդամ, ՀԿՀ հայ շրջանավարտների ընկերակցության նախագահ, ՀԿՀ հայ ուսանողների ընկերակցության համահիմնադիր-նախագահ։
2013 թվականից Հովհաննես և Արմեն Մարգարյանները մեկնարկել են Մարգարյան կրթաթոշակային ծրագիրը, որը տարեկան կտրվածքով 5000-10000 դոլար է տրամադրում աշխարհում բացառիկ ուսանողներին` ելնելով նրանց ակադեմիական կատարողականից և իրենց ժառանգությանը, համայնքին և հասարակությանը նվիրվածությունից։


== Ծանոթագրություններ ==


== Արտաքին հղումներ ==
NexusLab.com
MargarianLaw.com
ArmeniaOne.com Archived 2020-02-25 at the Wayback Machine.
Իրանի Իսլամական Հանրապետության լրատվական ցանց

Իրանի Իսլամական Հանրապետության Լրատվական Ցանց (պարսկերեն՝ شبکه خبر جمهوری اسلامی ایران, անգլ.՝ Islamic Republic of Iran News Network), իրանական միջազգային լրատվական հեռուստաընկերություն, պատկանում է Իրանի Իսլամական Հանրապետության Ձայն պետական հեռուստառադիոընկերությանը։ Գլխավոր գրասենյակը գտնվում է Թեհրանում։ Հեռուստաալիքը ներկայացնում է հիմնականում քաղաքական լրատվություն, կան նաև սպորտի, արվեստի, գիտության և բժշկության մասին թեմատիկ հաղորդումներ։ Հատուկ ժամերին ներկայացվում են անգլերեն և արաբերեն լեզուներով լուրերի թողարկումներ։
Հեռուստաալիքը հասանելի է Եվրոպայում (Hot Bird), Ասիայում (AsiaSat 3S), Հյուսիսային Ամերիկայում (Galaxy 19), Արաբական երկրներում (Badr 5) և Աֆրիկայում (Intelsat 902)։


== Ծանոթագրություններ ==


== Արտաքին հղումներ ==
Պաշտոնական կայք Archived 2020-09-23 at the Wayback Machine. (պարսկերեն)
ԻԻՀՁ պաշտոնական կայք
Dare (La La La)

«Dare (La La La)», կոլումբիացի երգչուհի Շակիրայի Shakira 10-րդ ստուդիական ալբոմի երրորդ սինգլը՝ թողարկված 2014 թվականի մարտի 28-ին։
Երգի նախնական տարբերակը «La La La (Brazil 2014)» անվամբ թողարկվել է մարտի 27-ին որպես երաժշտական թեմա 2014 թվականի ֆուտբոլի աշխարհի առաջնության համար։ Երգը ուներ նոր տեքստ և ձայնագրությանը իր մասնակցությունն էր ունեցել բրազիլացի երաժիշտ Կարլինոս Բրաունը։


== Տեսահոլովակները ==
«Dare (La La La)» և «La La La (Spanish version)» երգերի տեսահոլովակները թողարկվել են 2014 թվականի մայիսի 7-ին Շակիրայի VEVO պաշտոնական էջում։ Տեսահոլովակները նկարահանվել են Լիսսաբոնում, Պորտուգալիայում։


== Երգացանկ ==
CD single - Original version«Dare (La La La)» - 3։06CD single - Brazil 2014 version«La La La (Brazil 2014)» (featuring Carlinhos Brown) - 3։17Spanish CD single - Original version«La La La» (Spanish version) - 3։06Spanish CD single - Brazil 2014 version«La La La (Brazil 2014)» [Spanish version] (featuring Carlinhos Brown) - 3։17|style="width:50%; "|

European CD single«Dare (La La La)» - 3։06
«La La La (Brazil 2014)» (featuring Carlinhos Brown) - 3։17Remixe«Dare (La La La)» [Chuckie Remix] - 4։20
«Dare (La La La)» [Chus & Ceballos Brazil Fiesta Remix] - 4։45


== Հիթ-շքերթներ ==


== Հավաստագրումներ ==


== Թողարկման պատմություն ==


== Ծանոթագրություններ ==
Դաշտ (Բալուի գավառ)

Անվան այլ կիրառումների համար տե՛ս՝ Դաշտ (այլ կիրառումներ)Դաշտ, գյուղ Արևմտյան Հայաստանում, Բալուի գավառակում։ Գտնվում էր Բալու քաղաքի մոտ։


== Պատմություն ==
Բնակչության մի մասը զոհվեց 1915 թվականի Մեծ եղեռնի ժամանակ։


== Բնակչություն ==
XX դարի սկզբին ուներ 13 տուն հայ բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Վերբովկա (գյուղ, Լիպովեցի շրջան)

Անվան այլ կիրառումների համար տե՛ս՝ ՎերբովկաՎերբովկա (ուկրաիներեն՝ Вербівка), գյուղ Ուկրաինայի Վիննիցայի մարզի Լիպովեցի շրջանում։ Հիմնադրվել է 1794 թվականին։
2001 թվականի տվյալներով Վերբովկա գյուղում բնակվում էր 520 մարդ։ Բնակավայրը զբաղեցնում է 2,42 կմ² տարածք։ Բնակչության խտությունը կազմում էր 214,88 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ինջասու (այլ կիրառումներ)

Ինջասու, կարող է վերաբերել՝

Ինջասու - գյուղ Արևմտյան Հայաստանում, Էրզրումի վիլայեթի Բայազետի գավառում
Ինջասու - գյուղ Արևմտյան Հայաստանում, Վանի վիլայեթի Արճեշի գավառում
Սոֆյա Կոպպոլա

Սոֆիա Կառմինա Կոպպոլա (անգլ.՝ Sofia Carmina Coppola, մայիսի 14, 1971(1971-05-14), Նյու Յորք, Նյու Յորք), ամերիկացի կինոռեժիսոր, սցենարիստ, դերասանուհի և կինոպրոդյուսեր՝ ով նկարահանել է հինգ լիամետրաժ ֆիլմ։ 
Ծնվել է Ֆրենսիս Ֆորդ և Էլեոնոր Ջեսսի Կոպպոլաների ընտանիքում:.


== Կարիերա ==
Սոֆիա Կոպպոլան՝ դեռ մանուկ տարիքից, սկսել է նկարահանվել իր հոր ֆիլմերում։ Այդ ժամանակաշրջանի ամենահայտնի դերը Կնքահայրը ֆիլմում կնքվելու տեսարանում երեխայի դերն է։
«Աննա» ֆիլմը եղել է Սոֆիայի առաջին ֆիլմը, որը կապ չուներ հոր գործունեության հետ։ Սակայն նրա ամենահայտնի դերասանական աշխատանքը եղել է Մերի Կոռլեոնեի դերը Կնքահոր երրորդ մասում, որտեղ նա փոխարնել է Վանոնա Ռայդերին, ով չէր կարող խաղալ հիվանդության պատճառով։
Այսօր Սոֆիան հայտնի է՝ որպես կինոռեժիսոր։ Նա նկարահանել է վեց ֆիլմ. Գերազանցել աստղին (1998), թարգմանության դժվարությունները (2003), Մարիա Անտուանետտա (2006), Ինչոր-տեղ (2010) և էլիտար հասարակություն (2013): Նրանցից ամենահաջողվածը Թարգմանության դժվարությունները ֆիլմն է, ստացալ է Օսկար լավագույն օրիգինալ սցենարի համար, ինչպես նաև երեք ոսկե գլոբուս, այդ թվում լավագույն կինոնկարի համար։ Ստանալով նոմինացիա լավագույն ռեժիսոր անվանակարգում՝ Սոֆիա Կոպպոլան դարձավ երրորդ կին ռեժիսորը և առաջին ամերիկացի կին ռեժիսորը, ով նոմինացվել է Օսկարի՝ լավագույն ռեժիսոր անվանակարգում։ Նա պարտվեց Փիթեր Ջեկսոնին։
Երրորդ լիամետրաժ ֆիլմը Մարիա Անտուանետան, նվիրված է ֆրանսիական թագուհու դժբախտ կյանքին։ Գլխավոր դերը կատարել է Կիրստեն Դանստը, իսկ Լյուդվիկ XVI դերը կատարել է Սոֆիայի զարմիկը Ջեյսոն Շվարցմանը։
2014 թվականին ընդգրկվել է Կանի կինոփառատոնի ժուրիի կազմում։


== Անձնական կյանքը ==
1999-2003 թվականները ամուսնացած է եղել ռեժիսոր Սպայկ Ջոնսոնի հետ:.
2011 թվականից օգոստոսի 24-ից նա ամուսնացած է երաժիշտ Թոմաս Մարսենից։ Ամուսինները ունեն երկու աղջիկ Ռոմի Մարս և Կոզիմա Մարս։


== Ֆիլմեր ==


=== Ռեժիսոր ===
1998 - Գերազանցել աստղին / Lick the Star (կարճամետրաժ)
1999 - The Virgin Suicides
2003 - Թարգմանության դժվարությունները / Lost in Translation
2006 - Մարիա Անտուանետա / Marie-Antoinette
2010 - Ինչոր տեղ / Somewhere(չաշխատող հղում)
2013 - Էլիտար հասարակություն / The Bling Ring


== Մրցանակներ ==
2001 - «Երիտասարդ Հոլիվուդ»
2004 - Օսկար լավագույն օրիգինալ սցենարի համար- «Թարգմանության դժվարությունները»
2005 -Սեզար մրցանակ տարվա լավագույն արտասահմանյան ֆիլմի համար - «Թարգմանության դժվարությունները»
2010 - «Ոսկե Առյուծ» Վենետիկի կինոփառատոն տարվա լավագույն ֆիլմի համար - «Ինչոր-տեղ»


== Ծանոթագրություններ ==


== Արտաքին հղումներ ==
София Коппола (անգլ.) Internet Movie Database կայքում
Աշկաշլա

Աշկաշլա (ռուս.՝ Ашкашла, բաշկիրերեն՝ Ашҡашлы), գյուղ Ռուսաստանի Բաշկորտոստան հանրապետության Բլագովեշչենսկի շրջանի կազմում։
Բնակչությունը 2009 թվականին գրանցված տվյալներով կազմում էր 29 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Միքայել Թավրիզյան

Միքայել Արսենի Թավրիզյան (մայիսի 27 (հունիսի 9), 1907, Բաքու, Ռուսական կայսրություն - հոկտեմբերի 17, 1957(1957-10-17), Երևան, Հայկական ԽՍՀ, ԽՍՀՄ), հայ դիրիժոր, ԽՍՀՄ ժողովրդական արտիստ (1956)։ ԽՍՀՄ պետական մրցանակակիր (1946, 1951)։


== Կենսագրություն ==
1923-1926 թվականներին սովորել է Բաքվի կոնսերվատորիայում, 1932 թվականին ավարտել Լենինգրադի կոնսերվատորիայի ալտի, 1934 թվականին՝ դիրիժորական բաժինները։ 1935 թվականից եղել է Երևանի օպերայի և բալետի թատրոնի դիրիժոր, 1938 թվականից՝ գլխավոր դիրիժոր, 1946 թվականից՝ գեղարվեստական ղեկավար։

Ղեկավարել է Միխայիլ Գլինկայի «Իվան Սուսանին», Նիկոլայ Ռիմսկի-Կորսակովի «Թագավորի հարսնացուն», Պյոտր Չայկովսկու «Պիկովայա դամա», «Իոլանտա», Ջուզեպպե Վերդիի «Տրավիատա», «Ռիգոլետտո», «Աիդա», «Օթելլո», Մեյերբերի «Հուգենոտներ» և այլն, իրականացրել, Արմեն Տիգրանյանի «Անուշ», «Դավիթ Բեկ», Տիգրան Չուխաճյանի «Արշակ Բ», Հարո Ստեփանյանի «Լուսաբացին», Արտեմի Այվազյանի «Թափառնիկոս», Անդրեյ Բաբաևի «Արծվաբերդ» օպերաների առաջին բեմադրությունները։
1948 թվականին հանդես է եկել Մոսկվայի Մեծ թատրոնում («Ռիգոլետտո», «Իոլանտա»)։
Թավրիզյանի կատարմանը բնորոշ էին ռոմանտիկական ոգեշնչվածությունը, մեղեդիական ճկունությունը և ռիթմի սուր զգացողությունը։ Հանդես է եկել նաև որպես սիմֆոնիկ դիրիժոր։ ԽՍՀՄ (1954-1958), ՀԽՍՀ (1947-1955) Գերագույն խորհրդի պատգամավոր։
Թավրիզյանի անունով կոչվել է երաժշտական դպրոց Երևանում։
Թավրիզյանի անունով կա նաև փողոց Երևանի Արաբկիր վարչական շրջանում։


== Մրցանակներ, պարգևներ ==
Ստալինյան մրցանակ
Լենինի շքանշան
ԽՍՀՄ ժողովրդական արտիստ
Հայկական ԽՍՀ արվեստի վաստակավոր գործիչ
ՀԽՍՀ ժողովրդական արտիստ
Աշխատանքային Կարմիր դրոշի շքանշան
«Պատվո նշան» շքանշան


== Գրականություն ==
Հ. Խանջյան, Միքայել Թավրիզյան, Երևան, 1957։


== Աղբյուրներ ==
Պերսոնա նոն գրատա (այլ կիրառումներ)

Պերսոնա նոն գրատա եզրը կարող է վերաբերել՝

Persona Non Grata, «անցանկալի անձ», գործածվում է դիվանագիտությունում հատուկ և օրինականորեն սահմանված նշանակությամբ։
Պերսոնա նոն գրատա (ֆիլմ, 2005), ռեժիսոր Քշիշտոֆ Զանուսիի 2005 թվականին նկարահանած դրամատիկական ֆիլմ։
Պերսոնա նոն գրատա (ֆիլմ, 2003), ռեժիսոր Օլիվեր Սթոունի 2003 թվականին նկարահանած վավերագրական ֆիլմ։
Մեծ Եմել

Մեծ Եմել (ռուս.՝ Большая Емель), գետ Ռուսաստանում, հոսում Կոմի Հանրապետությունում։ Գետաբերանը տեղակայված է Պոդչերե գետի ձախ ափին՝ 126 կմ հեռավորության վրա։ Գետի երկարությունը 42 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը Պեչորա գետն է մինչև թափվելը Ուսա։ Գետի ավազանը Պեչորա։

Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03050100212103000061814
Կոդը ըստ հիդրոլոգիական հետազոտության (ՌԴ) — 103006181
Ավազանի կոդը — 03.05.01.002
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Մարաթոն (համայնք)

Մարաթոն (հուն․՝ Δήμος Μαραθώνος), համայնք Հունաստանում։ Գտնվում է Նոտիոս Էվոիկոս և Պետալիա գետերի ափերին։  Մտնում է Արևելյան Ատտիկեի պերիֆերիայի մեջ։ Ըստ 2011 թվականի մարդահամարի տվյալների՝ համայնքի բնակչությունը կազմում է 33423 մարդ։ Տարածքը կազմում է 222,747 կմ²։ Վարչական կենտրոնն է Մարաթոնը։ 2014 թվականի տեղական ընտրություններում համայնքի ղեկավար է ընտրվել Իլիաս Փսինակիսը (Ηλίας Ψινάκης):
2011 թվականին «Կալլիկրատիս» ծրագրով Մարաթոնին է միացել Նեա Մակրի համայնքը , ինչպես նաև Գրամատիկո և Վարնավա համայնքները։ Հյուսիս-արևմուտքից սահմանակցում է Օրոպոս համայնքին, հարավից՝ Ռաֆինա-Պիկերմիին, հարավ-արևմուտքից՝ Դիոնիսոս և Պենդելի համայնքներին։


== Պատմություն ==
Մարաթոն համայնքը հիմնադրվել է 1835 թվականին և դարձել Աթենքի թեմի յոթ համայնքներից մեկը։ Համայնքը մնացել է անփոփոխ մինչև 1912 թվականի վարչական բարեփոխումները, երբ խոշոր համայնքները փոխարինվեցին ավելի փոքրերով։ 1926 թվականին Մարաթոնից առանձնացավ Նեա Մակրի համայնքը, իսկ 1929 թվականին՝ Ստամատայի համայնքը։ 1989 թվականին Մարաթոն միությունը ստացավ համայնքի կարգավիճակ։


== Վարչական բաժանում ==

Մարաթոն համայնքը բաժանված է 4 վարչական միավորների։


== Բնակչություն ==


== Ծանոթագրություններ ==


== Արտաքին հղումներ ==
https://marathon.gr/ Մարաթոն համայնքի. պաշտոնական կայք
Սելդի

Սելդի (ռուս.՝ Сельды), գետ Ռուսաստանում, հոսում է Դաղստանի Հանրապետությունում։ Գետաբերանը տեղակայված է Ուսուխչայ գետի աջ ափին՝ 0,1 կմ հեռավորության վրա։ Գետի երկարությունը 6,2 կմ է,ավազանի տարածքը 26,7 կմ2 է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Կասպից ծովի արևմտյան հատվածի ավազանային շրջանին, գետի ջրատնտեսային տեղամասը՝ Սամուր գետնի ակունքն է, գետի ենթաավազանը բացակայում է։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 07030000412109300002491
Հիդրոլոգիական ուսումնասիրությունների կոդը - 109300249
Ավազանի կոդը - 07.03.00.004
Հիդրոլոգիական ուսումնասիրությունների հատորի համարը - 09
Թողարկումն ըստ հիդրոլոգիական ուսումնասիրությունների - 3


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Մարդպետունիներ

Մարդպետունիներ, նախարարական տոհմ Արշակունյաց Հայաստանում։ Ենթադրվում է, որ սերել են Մարդերի ցեղից։ Արքունիքում ժառանգաբար վարել են մարդպետության գործակալությունը։ Մարդպետունիների իրավասությանը ենթակա էին Հայոց թագավորի կանանոցի և արքունիքի վերակացությունը, արքունի ամրությունների, բերդերի, գանձերի, կալվածների, հանդերձարանիպահպանությունն ու հսկողությունը։ Հիշվում են «Հայր», «Հայր թագավորի», իրենց պաշտոնը՝ «Հայրություն» անուններով։ Համալրել են նաև արքունի պահակազորը։ Վարել են կենտրոնախույս նախարարությունների թուլացման, հնազանդեցման, արքունի կալվածների ընդարձակման քաղաքականություն, պայքարել կաթողիկոսի իշխանության, եկեղեցական աճող հողատիրության դեմ։ Սատարելով Արշակունիներին՝ Մարդպետունիները ձգտել են ընդլայնել իրենց տիությունը և քաղաքական ազդեցությունը։ Մարդպետունիների տիրույթները հիմնականում եղել են Մարդաստան, և, ըստ երևութին, նաև Մարդաղի գավառները։ Տոհմը ունեցել է իր եպիսկոպոսը։ Նախարարությունների ներքին պառակտումները, ինչպես նաև հայ Արշակունիների անկումը պայմանավորել են Մարդպետունիների թուլացումը և նրանց վարած գործակալության վերացումը (Vդ. սկիզբ)։ Մարդպետունիները այնուհետև ենթարկվել են Արծրունիներին՝ թերևս դառնալով նրանց երկրորդական ճյուղերից մեկը։ Արծրունիները, տիրելով Մարդպետունիների կալվածները, յուրացրին նաև նրանց տիտղոսը։


== Տես նաև ==
Մարդպետություն
Բերյոզովո (գյուղ, Սոկոլսկի շրջան)

Անվան այլ կիրառումների համար տե՛ս՝ ԲերյոզովոԲերյոզովո (ռուս.՝ Берёзово), գյուղ Ռուսաստանի Նիժնի Նովգորոդի մարզի Սոկոլսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մուրադ Ադիգյոզալզադե

Մուրադ Զոհրաբ օղլի Ադիգյոզալզադե (ադրբ.՝ Murad Zöhrab oğlu Adıgözəlzadə, նոյեմբերի 20, 1973(1973-11-20), Բաքու, Ադրբեջանական ԽՍՀ, ԽՍՀՄ), ադրբեջանցի դաշնակահար, Ադրբեջանի պետական ակադեմիական ֆիլհարմոնիայի տնօրեն, Ադրբեջանի Հանրապետության վաստակավոր արտիստ (2005), Ադրբեջանի Հանրապետության ժողովրդական արտիստ (2011);


== Կենսագրություն ==
Մուրադ Ադիգյոզալզադեն ծնվել է 1973 թվականի նոյեմբերի 20-ին Բաքվում։ 1980 թվականին ընդունվել է Բյուլ-բյուլի անվան միջնակարգ երաժշտական դպրոց։ 1991 թվականին ավարտել է դպրոցը։ 1984 թվականին մասնակցել և շահել է «Konsertino-Praqa» միջազգային համերգը։ 1987 թվականին ելույթ է ունեցել Չեխոսլովակիայում։
1990 թվականի օգոստոսին նա մասնակցել է Գերմանիայում դաշնակահարների միջազգային մրցույթին։ Նա համերգներ է ունեցել Թուրքիայում նույն տարվա սեպտեմբեր և հոկտեմբեր ամիսներին։
1991 թվականին ընդունվել է Ուզեիր Հաջիբեկովի անվան Բաքվի երաժշտական ակադեմիայի պրոֆեսոր Ռաուֆ Աթաքիշիևի դասարան։ Հետագայում նա ուսումը շարունակել է պրոֆեսոր Ֆարհադ Բադալբեյլիի դասարանում։ 1996 թվականի մայիսին նա դարձավ դաշնակահարների հանրապետական մրցույթի առաջին դափնեկիրը։ Նա արժանացել է «Տարվա լավագույն դաշնակահար»։ 1996 թվականին ընդունվել է Գերմանիայի Մյունխենի քաղաքում բարձրագույն երաժշտական դպրոց և 1998 թվականին ավարտել։
1998-2000 թվականներին սովորել է Մոսկվայի Չայկովսկու անվան պետական կոնսերվատորիայում ՝պրոֆեսոր Էլիսո Վիրսալաձեի դասարանում։
2001 թվականի հոկտեմբերին նա հաղթել է Թբիլիսիի դաշնակահարների միջազգային երկրորդ մրցույթում։
2004 թվականի մարտին նրան շնորհվել է Մոսկվայի պետական ակադեմիական ֆիլհարմոնիայի մենակատարի կոչում։ 2004 թվականի մարտին նրան շնորհվել է Մոսկվայի պետական ակադեմիական ֆիլհարմոնիայի մենակատարի կոչում։ 2009 թվականին Լեհաստանի նախագահի կողմից նրան շնորհվել է «Ոսկե խաչ» շքանշան։


== Ծանոթագրություններ ==
Հովհաննես Սահակյան

Հովհաննես Միշայի Սահակյան (փետրվարի 25, 1977(1977-02-25), Սպիտակ, Հայաստան), հայ քաղաքական գործիչ, Հայաստանի Հանրապետության Ազգային ժողովի պետական-իրավական հարցերի մշտական հանձնաժողովի նախկին նախագահ։


== Կրթություն ==
1999 թ. ավարտել է Երևանի պետական համալսարանի իրավաբանական ֆակուլտետը։ Իրավաբան։


== Աշխատանքային գործունեություն ==
1999-2001 թթ. - ծառայել է ՀՀ զինված ուժերում։
2002-2005 թթ. - ՀՀ բնապահպանության նախարարության նորմատիվամեթոդական վարչության առաջատար, ապա՝ գլխավոր մասնագետ։
2004-2005 թթ. - ՀՀ կառավարությանն առընթեր hարկային պետական ծառայության պետի օգնական։
2005-2009 թթ. - ՀՀ սոցիալական ապահովագրության պետական հիմնադրամի աշխատակազմի ղեկավարի տեղակալ, ապա՝ վերահսկողության վարչության պետ։
2006-2009 թթ. - ՀՀ սոցիալական ապահովագրության պետական հիմնադրամի նախագահի տեղակալ։


== Քաղաքական գործունեություն ==
2009-2012 թթ. - ՀՀ ԱԺ պատգամավոր է ընտրվել ՀՀԿ համամասնական ընտրացուցակով։ ԱԺ պետական-իրավական հարցերի մշտական հանձնաժողովի անդամ։
2012 թ. հունիսի 18-ին ԱԺ պատգամավոր է ընտրվել համամասնական ընտրակարգով Հայաստանի Հանրապետական կուսակցությունից։
2012 թ. հունիսի 19-ից 2014 թ. մայիսի 7-ը - «Հայաստանի Հանրապետական կուսակցություն» խմբակցության քարտուղար։
2014 թ. մարտի 7-ից մինչև հունիս ՀՀ ԱԺ էթիկայի հարցրեի ժամանակավոր հանձնաժողովի նախագահն է։
2014 թ. ապրիլի 30-ին ընտրվել է ՀՀ ԱԺ Պետական-իրավական հարցերի մշտական հանձնաժողովի նախագահ։
2016-2018 թթ․ աշխատանքի տեչական մարմնի ղեկավար։
2019 թ․ հեռացել է քաղաքականությունից։


== Պարգևներ ==
ՀՀ վարչապետի շնորհակալագիր (2003),
ՀՀ վարչապետի հուշամեդալ (2006),
ՀՀ ՊՆ «Վազգեն Սարգսյան» մեդալ (2008)։Ամուսնացած է, ունի երկու զավակ։


== Ծանոթագրություններ ==
Մ.թ.ա. 310


== Դեպքեր ==


== Ծնունդներ ==


== Մահեր ==
Պուլլի (գյուղ, Օռիսաառե շրջան)

Անվան այլ կիրառումների համար տե՛ս՝ ՊուլլիՊուլլի (էստ․՝ Pulli), գյուղ Էստոնիայի Սաարեմաա նահանգի Օռիսաառե շրջանում։
2011 թվականի տվյալներով գյուղում բնակվում էր 19 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Լակուր

Լակուր (ֆր.՝ Lacourt), համայնք Ֆրանսիայում, որը գտնվում է Միջին Պիրենեյան մարզի Արյեժ գավառում։ Մտնում է Սեն Ժիրոն կանտոնի կազմի մեջ։ Հանդիսանում է Սեն Ժիրոն շրջանը։
Համայնքի INSEE կոդ՝ 09149։


== Բնակչություն ==
Համայնքի բնակչությունը 2008 թվականին կազմում էր 201 մարդ։


== Տնտեսություն ==
2007 թվականի տվյալներով 111 աշխատունակ տարիքի մարդկանցից (15-64 տարեկան) 89-ը տնտեսապես ակտիվ էին, 22-ը անգործունակ (ակտիվության ցուցանիշը 80,2 %, 1999 թվականին եղել է՝ 68,8 %)։ 89 աշխատունակ բնակիչներից 81-ը աշխատում էին (50 տղամարդ և 31 կին), անաշխատանք էին 8-ը (4 տղամարդ և 4 կին)։ 22 անգործունակ մարդկանցից 3-ը աշակերտներ կամ ուսանողներ են, 10-ը թոշակառու, 9-ը անաշխատունակ էին այլ պատճառներով։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Լակուր» (ֆրանսերեն)։ Արխիվացված օրիգինալից 2012-05-18-ին։ Վերցված է 2012-2-14 
«Լակուր» (ֆրանսերեն)։ cassini.ehess.fr։ Արխիվացված օրիգինալից 2013-02-03-ին։ Վերցված է 2013-01-25
Լաքշմի Միտալ

Լաքշմի Նիվաս Միտալ (անգլ.՝ Lakshmi Niwas Mittal, հունիսի 15, 1950(1950-06-15), Rajgarh, Churu district), հնդիկ գործարար, աշխարհի խոշորագույն մետալուրգիական «Mittal Steel Company N.V.» խմբի հիմնադիր և սեփականատեր,  աշխարի ամենամեծ մետալուրգիական  «Arcelor Mittal» ընկերության համասեփականատեր։ «Ֆորբս» ամսագրի 2008 թվականի վարկանիշով Լաքշմի Միտալը 4-րդն էր իր հարստությամբ (45 միլիարդ ԱՄՆ դոլար)։ «Ֆորբս» ամսագրի 2009 թվականի վարկանիշով նրա ունեցվածքը քչացել էր, դառնալով 19,3 միլիարդ դոլար։


== Կենսագրություն ==

Լաքշմի Միտալը բիզնեսը սկսել է Ինդոնեզիայում։ Իր «Ispat International» ընկերության ավելի քան 30 տարվա զարգացման ընթացքում այն հայտնվել է աշխարհի գրեթե բոլոր շրջաններում։ Բացառություն է կազմում Հնդկաստանը, որտեղ Միտալի հայրն իր բիզնեսն էր սկսել, սակայն կառավարության հետ ունեցած խնդիրների պատճառով վաճառել էր այն։ Միշտ և ամենուր, նրա պողպատե կայսրությունը աճում էր այլ ձեռնարկությունների ագրեսիվ գրավման միջոցով՝ Մեքսիկայում, Կանադայում, Գերմանիայում, Ղազախստանում և այլ երկրներում։
1997 թվականին նա գրանցեց «LNM» ընկերությունը (անգլ.՝ Lakshmi Narendra Mittal)՝ այնտեղ փոխանցելով «Ispat»-ի բաժնետոմսերի փաթեթներ։ 2003 թվականին «Ispat»-ը և «LNM»-ը միավորվեցին «Mittal Steel Group»-ում, իսկ կառավարող ընկերությունը՝ «Mittal Steel S.A.»-ն, պարզվեց, որ գրանցված է Նիդեռլանդներում և գլխավոր գրասենյակը Ինդոնեզիայից տեղափոխվեց Լոնդոն։
Լաքշմի Միտալը Լոնդոնում ունի շքեղ առանձնատուն, 12 ննջասենյակներով։ Ամուսնացած է և ունի 2 երեխա․ Ադիտյա (անգլ.՝ Aditya) անունով որդի և Վանիշա (անգլ.՝ Vanisha) անունով աղջիկ։


== Բիզնեսը ԱՊՀ-ում ==


=== Արսելոր-Միտալ Տեմիրտաու ===
«Իսպաթ Կարմետ» ԲԲԸ-ն ձևավորվել է 1990-ականների կեսերին «Ispat International»-ի կողմից Կարագանդայի մետալուրգիական գործարանի մասնավորեցման փակ մրցույթով գնման արդյունքում։ Բացի այդ, ընկերությունը ձեռք է բերել էլեկտրակայաններ, հանքեր, հանքահորեր և այլ ձեռնարկություններ Ղազախստանում։ 2004 թվականի դեկտեմբերին «Իսպաթ Կարմետ» ԲԲԸ-ն վերագրանցվել է, որպես «Միտալ Ստիլ Տեմիրտաու» ԲԲԸ, իսկ 2007 թվականի սեպտեմբերի 6-ին որպես «Արսելոր-Միտալ Տեմիրտաու» ԲԲԸ։


=== Արսելոր-Միտալ Կրիվոյ Ռոգ ===
«Արսելոր-Միտալ»-ը (ArcelorMittal) սեփականաշնորհել է «Կրիվորոժստալ» (ռուս.՝ «Криворожсталь») մետալուրգիական գործարանը (Կրիվոյ Ռոգ) 4,8 մլրդ դոլարով։ Կրիվորոժստալի վերսեփականաշնորհումը վիճարկվել է Մարդու իրավունքների եվրոպական դատարանում։


== Կոչումներ և պարգևներ ==


== Ծանոթագրություններ ==


== Արտաքին հղումներ ==
հունիսի 15, 1950(1950-06-15), Rajgarh, Churu district
Պողպատյա Մահառաջա (ուկր.)
Պողպատե Միտալ (անգլ.)
Լաքշմի Միտալ
Ղանղալի գավառակ

Ղանղալ, գավառ պատմական Փոքր Հայքում, իսկ ապա գավառակ Արևմտյան Հայաստանում, Սեբաստիայի վիլայեթի Սեբաստիայի գավառում։ Վարչական կենտրոնը Ղանղալ ավանն է։


== Բնակչություն ==
1910 թվականին ուներ 37801 բնակիչ, որից 18250-ը հայեր էին, 16885-ը` թուրքեր, իսկ մնացածը քրդեր ու չերքեզներ։
1915 թվականի Մեծ եղեռնին բռնագաղթվել է 3088 հայեր։


== Տնտեսություն ==
Աչքի էր ընկնում հատկապես անասնապահությամբ։


== Պատմամշակութային կառույցներ ==
Գավառակն ուներ բազմաթիվ հայկական եկեղեցիներ։


== Կրթություն ==
Հայերն ունեին մոտ 20 դպրոց։


== Վարչական բաժանում ==
1910 թվականին գավառակն ուներ 132 գյուղ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Վանա-Վիննի

Վանա-Վիննի (էստ․՝ Vana-Vinni), գյուղ Էստոնիայի Լյաենե-Վիրումաա նահանգի Վիննի շրջանում։
2011 թվականի տվյալներով գյուղում բնակվում էր 108 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Յանկո Կրալ

Յանկո Կրալ (սլովակ.՝ Janko Kráľ, ապրիլի 24, 1822(1822-04-24), Լիպտովսկի Միկուլաշ, Հունգարիայի թագավորություն, Ավստրիական կայսրություն - մայիսի 23, 1876(1876-05-23), Zlaté Moravce, Nitra Region, Սլովակիա), սլովակ բանաստեղծ, ազգային-ազատագրական շարժման առաջնորդ, ռոմանտիզմի ներկայացուցիչ։


== Կենսագրություն ==
Յանկո Կրալը ծնվել է 1822 թվականին Սլովակիայի Սպիշ շրջանում, պանդոկապանի ընտանիքում։ 1837 թվականին ուսանել է Լևոչա քաղաքի ուսումնարանում, ապա՝ Կեժմարոկ քաղաքում։ 1842 թվականին ընդունվել է Բրատիսլավայի Ավետարանական սեմինարիա, որտեղ հանդիպել և ընկերացել է հայրենասեր, հասարակական գործիչ Լյուդովիտ Շտուրի հետ։ Այս ծանոթությունը հիմք է դրել Կրալի (1842-1844) գրական-ստեղծագործական գործունեությանը՝ իր վրա կրելով Շտուրի ազդեցությունը։ Շտուրի շուրջ համախմբված մի խումբ սլովակների հետ 1844 թվականի օգոստոսին մասնակցել է դեպի Կրիվան լեռն առաջին արշավախմբին։ 1845-1847 թվականներին Կրալը ճանապարհորդել է Սլովակիայում, Խորվաթիայում, Սերբիայում, Թուրքիայի եվրոպական հատվածում։ Բրատիսլավայում ստացել է իրավաբանական կրթություն և Պեշտում (Բուդապեշտ) աշխատել է որպես իրավաբան։ 1848-1849 թվականների մինչ-հեղափոխական իրադարձությունները նպաստել են Կրալի քաղաքական գործունեությանը։ 1848 թվականի մարտին նա Սլովակիայի գյուղացիների ապստամբություն բարձրացնելու անհաջող փորձ է արել։ Ձերբակալվել է Ավստրիական կայսրության իշխանությունների կողմից և դատապարտվել է կախաղանի։ 1849 թվականին Իոսիֆ Ելաչինի շնորհիվ և Ալֆրդ Վիդիշգրեցի միջնորդությամբ 10 ամսվա ազատազրկումից հետո նրան ներում է շնորհվել։ Տեղափոխվել է Մորավիա, հրաժարվել է հասարակական գործունեությունից և 1876 թվականին մահացել է որովայնային տիֆից։ Խորհրդանշական շիրիմը գտնվում է Սլովակիայի Մարտին քաղաքի Ազգային գերեզմանատանը։


== Ստեղծագործական ուղի ==
Յանկո Կրալը սլովակյան ռոմանտիկ պոեզիայի հեղափոխական թևի ցայտուն ներկայացուցիչ է։ Նախահեղափոխական և հեղափոխական ժամանակաշրջանը (1843-1849) Կրալի տաղանդի ծաղկման շրջանն է, քանի որ հեղափոխությունից հետո նա դադարել է գրելուց։ 1843-1846 թվականներին աշխատել է ելուզակ Յանոշիկին նվիրված պոեմի վրա, որը մտահղացել էր ստեղծել որպես գյուղացիական հակաֆեոդալական հեղափոխությանը ապոթեոզ (պոեմն անավարտ է մնացել)։ 1844-1848 թվականներին Կրալն ստեղծել է փիլիսոփայա-լիրիկական բանաստեղծությունների շարք, որը սլովակյան գրականության մեջ է մտել «Աշխարհի դրաման» խորագրով։ Գրել է ռոմանտիկ պոեմներ, բալլադներ, երգեր, ագիտացիոն բանաստեղծություններ։ Նրա կենդանության օրոք հրատարակվել են ստեղծագործությունների միայն աննշան մասը։ Կրալի գրական ժառանգության մեծ մասը հրատարակվել է 20-րդ դարում։ Երկերի առաջին լիակատար ժողովածուն լույս է տեսել 1952 թվականին։


== Գրականություն ==
Богданова И. А. Янко Краль // История словацкой литературы. - М., 1970.


== Ծանոթագրություններ ==


== Արտաքին հղումներ ==
Životopis Janka Kráľa
Janko Kral
Իվան Ֆոկինի եկամտաբեր տուն

Իվան Ֆոկինի եկամտաբեր տուն (ռուս.՝ Доходный дом Ивана Фокина), շենք Ռուսաստանի մայրաքաղաք Մոսկվայում, Սադովոյե կոլցոյում (Զեմլյանոյ Վալ փողոց, 7)։ Եկամտաբեր տունը կառուցվել է 19-րդ դարի վերջին - 20-րդ դարի սկզբին` ճարտարապետ Էռնստ-Ռիխարդ Կառլովիչ Նիռնզեեի նախագծով վաճառական Իվան Յակովլևիչ Ֆոկինի համար։ Այն ունի մշակութային ժառանգության հայտարարված օբյեկտի կարգավիճակ։


== Պատմություն ==
1898-1901 թվականներին ճարտարապետ Էռնստ-Ռիխարդ Կառլովիչ Նիռնզեեն վաճառական Իվան Յակովլևիչ Ֆոկինի համար կառուցել է չորսհարկանի բնակելի շենք Զեմլյանոյ Վալ փողոցում, այնուհետև, որոշ ժամանակ անց, ձախ կողմում կցակառուցել է ևս մեկը։ 1903 թվականին ժամանակակից Կազակովի փողոցի կողմում գտնվող տան մասում բացվել է Աշխատասիրության խրախուսման ընկերության չորրորդ ազգային ճաշարանը։ Հասարակական սննդի հաստատություն այս շենքում գտնվել է նաև խորհրդային ժամանակներում։ Կազակովի փողոցի անկյունում երկար ժամանակ աշխատել է հացաբուլկեղենի խանութ, որի մուտքը զարդարված էր ոսկե քաղցրահացով։ Խորհրդային տարիներին շենքի վերին հարկերում կոմունալ բնակարաններ էին։ Այժմ նախկին եկամտաբեր տունը զբաղեցնում են տարբեր ընկերությունների գրասենյակները, իսկ առաջին հարկում ռեստորաններ են։


== Ճարտարապետություն ==
Եկամտաբեր տունը կառուցվել է էկլեկտիզմի ոգով` մոդեռն ոճի տարրերի կիրառումով։ Տան ձախ կողմի մուտքի խումբը պսակված է կլոր պատուհան ունեցող բարդ ճակտոնով։ Նրա վերևում վրանիկ է և տուփաձև թաղ։ Եկամտաբեր տան ճակատը, հատկապես նրա ձախ կողմը, հարուստ է ծեփվածքով։ Ճակտոնի տակ, չորրորդ հարկի մեծ պատուհանի վերևում, երկու կանացի գլուխներ են, որոնք միանում են դրասանգով։


== Ծանոթագրություններ ==
Ազնավուրյան

Ազնավուրյան, հայկական ազգանուն։


== Ազգանունը կրողներ ==
Աիդա Վաղինակի Ազնավուրյան (ծ. 1923), երգչուհի
Արամ Ազնավուրյան (ծ. 1905), մշակութային գործիչ, հրապարակախոս։
Արուս Միսաքի Ազնավուրյան (1904-1989), դերասանուհի։
Գոհար Ազնավուրյան (ծ. 1906), բանասեր։
Գրիգոր Հովհաննեսի Ազնավուրյան (ծ. 1928), լրագրող։
Լևոն Ազնավուրյան (1889-?), նկարիչ։
Կարինա Բորիսի Ազնավուրյան (ծ. 1974), սուսերամարտիկ։
Հովսեփ Ազնավուրյան (1854-1935), ճարտարապետ։
Շահնուր Վաղինակի Ազնավուրյան (ծ. 1924), ֆրանսահայ նշանավոր շանսոնիե, երգիչ, երգահան, բանաստեղծ, կինոդերասան, հասարակական գործիչ։
Շավարշ Մնացականի Ազնավուրյան (1905-1982), մանկավարժ, լրագրող։
Պերճ Պերճի Ազնավուրյան (1917), մանկավարժ, Հայրենական մեծ պատերազմի մասնակից։
Քերոբե Ազնավուրյան (1791-1845), թարգմանիչ։
Քնարիկ Ազնավուրյան (1901-1965), թարգմանիչ։


== Ծանոթագրություններ ==
Սենգամոն շրջան (Իլինոյս)

Սենգամոն շրջան (անգլ.՝ Sangamon County), ԱՄՆ Իլինոյս նահանգի 102 վարչական միավորներից մեկը։ Ընդհանուր տարածությունը 2.248 կմ² է, բնակչությունը՝ 197.465 մարդ (2010 թ. տվյալներով)։ Շրջկենտրոնն է Սպրինգֆիլդ բնակավայրը։ Կազմավորվել է 1821 թ.։
Ամիկ

Ամիկ, թերակղզի Թուրքիայում, Վանա լճի հյուսիս-արևելյան ափին, Լիմ կղզուց հարավ։ Այստեղ էր գտնվում միջնադարյան Ամյուկ հայտնի բերդը։


== Ծանոթագրություններ ==
Մախրենգա

Մախրենգա (ռուս.՝ Махреньга), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Կոմյոլա գետի աջ ափում՝ 56 կմ հեռավորության վրա։ Գետի երկարությունը 18 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Հյուսիսային Դոն գետն է։ Գետի ենթաավազանը Սուխոնան գետն է։ Գետի գետային ավազանը՝ Հյուսիսային Դոն
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020100312103000006875
Հիդրոլոգիական ուսումնասիրությունների կոդը - 103000687
Ավազանի կոդը - 03.02.01.003
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Զայցի-Վտորիե (գյուղ, Կոտելվայի շրջան)

Զայցի-Վտորիե (ուկրաիներեն՝ Зайці Другі), գյուղ Ուկրաինայի Պոլտավայի մարզի Կոտելվայի շրջանում։
2001 թվականի տվյալներով Զայցի-Վտորիե գյուղում բնակվում էր 75 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
(6137) Ջոնֆլետչեր

(6137) Ջոնֆլետչեր (անգլ.՝ Johnfletcher), աստերոիդ աստերոիդների գոտու արտաքին մասում։ Հայտնաբերվել է 1991 թվականի հունվարի 25-ին Ակիրա Նատորիի և Տակեշի Ուրատայի կողմից Յակիիմոյում։
Միջին հեռավորությունը Արեգակից կազմում է 3,219226 ա. մ., առավելագույնը մոտենում է 3,0137 ա. մ. հեռավորության վրա և հեռանում 3,4247 ա. մ.։ Արեգակի շուրջ մեկ ամբողջական պտույտ է կատարում 2109,72 երկրային օրվա ընթացքում, իր ուղեծրով շարժվելով միջինում 0,170638 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 15,42° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6137) Ջոնֆլետչեր աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)